《奉和裴舍人春日杜城旧事》
唐代·无可

早晚辞纶綍，观农下杜西。草新池似镜，麦暖土如泥。

鹓鹭依川宿，骅骝向野嘶。春来诗更苦，松韵亦含凄。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。